Ek weet nie 5 – Liplekker
Vrydag 15 Junie 2018 Tema: : Ek weet nie 5
'n Jong man met die wêreld aan sy voete kry die geleentheid om vir enige iets te vra. Nogtans het hy reeds die wysheid om te weet dat hy nie weet nie en hy vra vir insig en kennis. Die tweede aspek is dat ons seker almal tans in ons land al gesê het …" Ek weet nie meer nie" Die HERE wil Sodom en Gomorra verwoes maar kom gesels eers met Abraham daaroor en sien ons Sy grote genade .
1Kon 3V7 Nou dan, HERE my God, U het u kneg koning gemaak in my vader Dawid se plek; maar ek is 'n jong seun; ek weet nie om uit of in te gaan nie. 8 En u kneg is midde onder u volk wat U verkies het, 'n groot volk wat nie getel of bereken kan word weens die menigte nie. 9 Gee dus aan u kneg 'n opmerksame hart om reg te spreek oor u volk, om tussen goed en kwaad te onderskei, want wie sou hierdie talryke volk van U kan regeer? 10 En dit was goed in die oë van die Here dat Salomo dit begeer het.
Gen.18:32 Toe sê hy: Laat die Here tog nie toornig wees nie en laat my net hierdie keer mag spreek. Miskien sal daar tien gevind word. En Hy antwoord: Ek sal dit ter wille van die tien nie verwoes nie.
Onse groot en ewige Hemelse Vader, ons aanbid U. Vanmôre vra ons soos Salomo vir wysheid wanneer ons in of uit wil gaan. Vêrder kom ons met vrymoedigheid na U troon vanmôre deur die verdienste van U Seun en ons Verlosser wat dit vir ons moontlik maak. Ons vra vir genade vir ons land en sy mense. HERE ek weet hier is meer as tien opregte toegewyde kinders van U wat nie twee spore loop nie, maar die reguit pad. Spaar ons land terwille van net tien en wees ons genadig. Ek bid vir die onder die letter T , vou hulle vandag toe in U arms van genade liefde en sorg. In die wonderlike Naam van Jesus vra ons dit Amen